ທ່ານນາງ ຄລິນຕັນ ນຳສົ່ງ ອີເມລສ່ວນໂຕ ໃນໜ່ວຍ ເກັບກຳຂໍ້ມູນ ໃຫ້ແກ່ກະຊວງ​ຍຸຕິ​ທຳ
ບັນດາ​ຜູ້​ຕິຕຽນ​ ໄດ້​ກ່າວ​ຫາ ທ່ານ​ນາງ ຄລິນຕັນວ່າ ພະຍາຍາມ​ຊຸກ​ເຊື່ອງ ​ການ​ຕິດ​ຕໍ່ທີ່​​ໂຕ້​ແຍ້​ງກັນ ຢູ່​ໃນອີເມລ​ສ່ວນ​ໂ​ຕ​ຂອງ​ທ່ານນາງ.
ໂຄສົກພັກເດໂມແຄຣັດ ຂອງຜູ້ສະມັກແຂ່ງຂັນ ປະທານາທິບໍດີ ທ່ານນາງ Hillary Clinton ກ່າວໃນວັນອັງຄານວານນີ້ວ່າ ທ່ານນາງ ກຳລັງນຳສົ່ງອີແມລສ່ວນໂຕ ທີ່ເຄີຍໃຊ້ສົ່ງ ແລະ ຮັບ ຂໍ້ຄວາມການຕິດຕໍ່ຕ່າງໆ ໃນລະຫວ່າງທີ່ທ່ານນາງ ເປັນລັດຖະ ມົນຕີຕ່າງປະເທດ ສະຫະລັດ ໃຫ້ແກ່ກະຊວງຍຸຕິທຳ ທ່ານນາງ Clinton ໄດ້ຕົກຢູ່ພາຍໃຕ້ຄວາມກົດດັນ ຂອງບັນດາ ສະມາຊິກພັກຣີພັບບລີກັນ ເພື່ອໃຫ້ມອບບັນທຶກເກັບກຳຂໍ້ມູນ ນັບຕັ້ງແຕ່ໄດ້ຖືກເປີດເຜີຍໃນເດືອນມີນາທີ່ຜ່ານມາ ວ່າ ທ່ານນາງ ໄດ້ໃຊ້ບັນແມລສ່ວນໂຕ ເພື່ອສົ່ງສານຕິດຕໍ່ທາງການ ບັນດາຜູ້ ຕິຕຽນໄດ້ກ່າວຫາ ທ່ານນາງວ່າ ພະຍາຍາມຊຸກເຊື່ອງການຕິດຕໍ່ ທີ່ໂຕ້ແຍ້ງກັນ ຢູ່ໃນບັນຊີສ່ວນໂຕຂອງທ່ານນາງ ຮວມທັງບັນດາເລື້ອງລາວທີ່ພົວພັນກັບການໂຈມຕີທີ່ຮ້າຍແຮງຕໍ່ ກົງສຸນສະຫະລັດ ໃນເມືອງ Benghazi ປະເທດ Libya ໃນປີ 2012 ນັ້ນ ທ່ານນາງ Clinton ກ່າວວ່າ ຕົນໄດ້ສົ່ງມອບ ຫຼາຍກວ່າ 55,000 ໜ້າ ຂອງອີເມລ ແກ່ ກະຊວງການຕ່າງປະເທດ ແລະໄດ້ອະນຸຍາດໃຫ້ ກະຊວງ ເປີດເຜີຍອີເມລເຫຼົ່ານັ້ນ ຕໍ່ ສາທາລະນະ ຫ້ອງການສັນຕິບານກາງ ຫຼື FBI ໄດ້ເລີ້ມທຳການສືບສວນກ່ຽວກັບ ຄວາມປອດໄພເກັບ ກຳຂໍ້ມູນອີເມລສ່ວນໂຕຂອງ ທ່ານນາງ Clinton ຫລັງຈາກ ຜູ້ກວດກາທົ່ວໄປ ຂອງປະຊາ ຄົມສືບລັບ ສະຫະລັດ ກ່າວວ່າ ທ່ານໄດ້ພົບເຫັນຢ່າງໜ້ອຍ ສີ່ອີເມລທີ່ເປັນຄວາມລັບ ຢູ່ ໃນເວລາທີ່ຖືກສົ່ງ ຮວມທັງສອງອີເມລ ທີ່ເຫັນວ່າ  ຊຶ່ງເປັນ ລະດັບຄວາມລັບສູງສຸດຂອງລັດຖະບານ ໂຄສົກກະຊວງການຕ່າງປະເທດ ສະຫະລັດ ທ່ານ John Kirby ກ່າວວ່າ  ທ່ານກ່າວເພີ້ມອີກວ່າ ເພີ້ມເຕີມໄປຈາກບ່ອນເກັບກຳຂໍ້ມຸນອີແມລ ທ່ານນາງ Clinton ຍັງໄດ້ສົ່ງຄືນ ບັນຈຸຂໍ້ມູນ ຫລາຍພັນອີແມລສ່ວນໂຕຂອງທ່ານນາງໄປພ້ອມ